

**A Kék Bolygó Klímavédelmi Alapítvány pályázati felhívást hirdet külföldi ösztöndíjprogramra.**

A pályázat keretein belül az Alapítvány azokat a tehetséges MSc hallgatókat kívánja anyagilag támogatni, akik vízvédelemmel vagy más, természetvédelemmel, klímaváltozással, fenntarthatósággal, illetve zöld innovációval kapcsolatos témában szeretnének a lehető legjobb egyetemi tanulmányi lehetőséghez jutni külföldön. Az ösztöndíj célja, hogy külföldi egyetemi tanulmányi lehetőségeket nyújtson MSc hallgató számára. A program keretében a hallgató egy szemesztert tölthet egy külföldi, többségében, de nem kizárólag Európai Unión belüli egyetemen. A Támogató vállalja a tanulmányokkal kapcsolatos költségeinek, így lakhatási és utazási költségeinek fedezését.

Az Alapítvány a 2020. szeptember 1. – 2021. január 31. közötti időszakra vállalja a tanulmányokkal kapcsolatos költségek fedezését 5.000.000 Ft értékhatáron belül.

A felhívásra a vidékfejlesztési agrármérnöki, illetve a regionális környezeti gazdaságtan mesterszakokon hallgatók nyújthatnak be pályázatot.

A pályázatok benyújtásának határideje: 2019. november 30.

A pályázatokat e-mailen a [szie@kbka.org](mailto:szie@kbka.org) címre kell benyújtani.

A teljes kiírás a pályázási feltételekkel elérhető a Kék Bolygó Klímavédelmi Alapítvány alábbi felületén:

https://kbka.org/palyazatok/kulfoldi-osztondijprogram/